<classify> KAMPUNI ya Ndege la Tanzania ATCL inatarajia kuongeza safari zake katika nchi wanachama wa Jumuiya ya Maendeleo Kusini mwa Afrika SADC kwa kwenda Jamhuri ya Kidemokrasia ya Congo DRC. Mkurugenzi wa ATCL, Ladislaus Matindi alisema hayo juzi kwenye maonesho ya viwanda ya SADC yaliyofanyika Dar es Salaam kuelekea mkutano wa 39 wa wakuu wa serikali na nchi za jumuiya hiyo utakaofanyika Agosti 17 na 18.Tuna nchi nne za SADC tunazofanya nazo biashara. Nia ni kwamba zifike kama tano. DRC nafikiri mwaka kesho tutakwenda, alisema mkurugenzi huyo wa ATCL; kampuni ambayo inaendelea na mkakati wa kujipanua kibiashara kwa safari za ndani na nje. Nchi nyingine za SADC ambazo kampuni hiyo inafanya safari zake ni Afrika Kusini Johannesbur, Zambia Lusaka, Zimbabwe Harare na Comoro. Matindi alisema nchi hizo ni za kimkakati ambazo zinaunganisha nchi nyingine. Akielezea ushindani, alisema wameingia wakifahamu kwamba kampuni inaendelea na mikakati ya kukabiliana nao. Tumeingia kwenye masoko tukijua upo ushindani. Tunafanya vizuri njia ya Johannesburg, Zambia na Zimbabwe, alisema.Kwa upande wa ushindani wa ndani, pia alisema upo na siyo kwa maana ya mashirika ya ndege pekee, bali pia huduma nyingine za usafiri kama vile mabasi.Ushindani siyo ndege tu, pia usipompa huduma atapanda basi. Tuna umiliki mkubwa wa soko kwa sababu sisi tunafanya vizuri na kuna vitu tunatoa zaidi ya wenzetu, alisema. Safari za kwenda Afrika Kusini zilianza Juni mwaka huu. Upande wa safari za nje ya bara, mwezi uliopita ATCL ilizindua safari mpya ya kwenda Mumbai, India.  <topic>: kitaifa 